CELEX: 32010R0595
Language: el
Date: 2010-07-02 00:00:00
Title: Κανονισμός (ΕΕ) αριθ. 595/2010 της Επιτροπής, της 2ας Ιουλίου 2010 , σχετικά με την τροποποίηση των παραρτημάτων VIII, Χ και ΧΙ και του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο  (Κείμενο που παρουσιάζει ενδιαφέρον για τον ΕΟΧ)

8.7.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 173/1
            
         ΚΑΝΟΝΙΣΜΌΣ (ΕΕ) αριθ. 595/2010 ΤΗΣ ΕΠΙΤΡΟΠΉΣ
   της 2ας Ιουλίου 2010
   σχετικά με την τροποποίηση των παραρτημάτων VIII, Χ και ΧΙ και του κανονισμού (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη:
   τη συνθήκη για τη λειτουργία της Ευρωπαϊκής Ένωσης,
   τον κανονισμό (ΕΚ) αριθ. 1774/2002 του Ευρωπαϊκού Κοινοβουλίου και του Συμβουλίου, της 3ης Οκτωβρίου 2002, για τον καθορισμό υγειονομικών κανόνων σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο (1), και ιδίως το άρθρο 32 παράγραφος 1,
   Εκτιμώντας τα ακόλουθα:
   
               (1)
            
            
               Με τον κανονισμό (ΕΚ) αριθ. 1774/2002 καθορίζονται κανόνες για την υγεία των ζώων και για τη δημόσια υγεία σχετικά με τα ζωικά υποπροϊόντα που δεν προορίζονται για κατανάλωση από τον άνθρωπο. Ο κανονισμός προβλέπει ότι η μεταποιημένη ζωική πρωτεΐνη και άλλα μεταποιημένα προϊόντα που μπορούν να χρησιμοποιηθούν ως υλικό ζωοτροφών πρέπει να διατίθενται στην αγορά μόνον αν έχουν υποστεί μεταποίηση σύμφωνα με το παράρτημα VII του εν λόγω κανονισμού. Επιπλέον, ο κανονισμός (ΕΚ) αριθ. 1774/2002 προβλέπει ότι τροφές για ζώα συντροφιάς, δερμάτινα κόκαλα για σκύλους και τεχνικά προϊόντα καθώς και εκείνα τα ζωικά υποπροϊόντα που αναφέρονται στο παράρτημα VIII πρέπει να διατίθενται στην αγορά μόνον αν πληρούν τις ειδικές απαιτήσεις που ορίζονται στο εν λόγω παράρτημα.
            
         
               (2)
            
            
               Το κεφάλαιο V του παραρτήματος VIII του κανονισμού (ΕΚ) αριθ. 1774/2002 καθορίζει σήμερα τις εναρμονισμένες απαιτήσεις για τη διάθεση στην αγορά και την εισαγωγή ορού ιπποειδών. Ωστόσο, ορισμένα κράτη μέλη, εμπορικοί εταίροι και οικονομικοί φορείς εξέφρασαν το ενδιαφέρον τους για τη χρήση αίματος και ευρύτερου φάσματος προϊόντων αίματος από ιπποειδή, καταγωγής τόσο Ένωσης όσο και τρίτης χώρας, για τεχνικούς σκοπούς στην Ένωση. Είναι αναγκαίο, προκειμένου να διευκολυνθεί η χρήση αυτού του αίματος και αυτών των προϊόντων αίματος, να οριστούν απαιτήσεις σχετικά με την υγεία των ζώων όσον αφορά τη χρήση τους για τεχνικούς σκοπούς. Οι απαιτήσεις αυτές πρέπει να μετριάζουν τους δυνητικούς κινδύνους μετάδοσης ορισμένων ασθενειών υποχρεωτικής δήλωσης που απαριθμούνται στην οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (2) με βάση τα διαθέσιμα επιστημονικά στοιχεία. Ειδικότερα, το αίμα πρέπει να προέρχεται από σφαγεία που έχουν εγκριθεί σύμφωνα με τον κανονισμό (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (3) ή από εγκαταστάσεις εγκεκριμένες και εποπτευόμενες από την αρμόδια αρχή της τρίτης χώρας για το σκοπό της συλλογής αίματος, όπως εκμεταλλεύσεις όπου ζώα εκτρέφονται υπό ειδικές συνθήκες υγείας.
            
         
               (3)
            
            
               Το κεφάλαιο X του παραρτήματος VIII του κανονισμού (ΕΚ) αριθ. 1774/2002 ορίζει απαιτήσεις για την εισαγωγή κεράτων και προϊόντων με βάση τα κέρατα (εκτός από το κερατάλευρο) και χηλών και προϊόντων με βάση τις χηλές (εκτός από το χηλάλευρο), που προορίζονται για άλλη χρήση εκτός από τη διατροφή των ζώων, τα οργανικά λιπάσματα ή τα βελτιωτικά εδάφους.
            
         
               (4)
            
            
               Οι οικονομικοί φορείς εξέφρασαν το ενδιαφέρον τους για τη χρήση αυτών των ζωικών υποπροϊόντων για την παραγωγή οργανικών λιπασμάτων ή βελτιωτικών εδάφους. Ωστόσο, η διάθεση στην αγορά, συμπεριλαμβανομένης της εισαγωγής αυτών των ζωικών υποπροϊόντων, πρέπει να επιτρέπεται μόνον αν προέρχονται από ζώα που είναι κατάλληλα για σφαγή για ανθρώπινη κατανάλωση ή τα οποία δεν παρουσιάζουν κλινικά σημεία μεταδοτικής νόσου και αν έχει εφαρμοστεί σε αυτά επεξεργασία που μετριάζει τους δυνητικούς κινδύνους για την υγεία.
            
         
               (5)
            
            
               Στην περίπτωση των κεράτων, πρέπει να λαμβάνονται κατάλληλα μέτρα για την πρόληψη της μετάδοσης μεταδοτικής σπογγώδους εγκεφαλοπάθειας (ΜΣΕ), όταν τα κέρατα αφαιρούνται από το κρανίο. Η επιστημονική συντονιστική επιτροπή εξέδωσε γνώμη σχετικά με την κατανομή της μολυσματικότητας της ΜΣΕ σε ιστούς μηρυκαστικών (4). Σύμφωνα με την γνώμη αυτή, τα κέρατα πρέπει να αφαιρούνται χωρίς άνοιγμα της κρανιακής κοιλότητας, ώστε να προλαμβάνεται η αλληλομόλυνση με παράγοντες ΜΣΕ.
            
         
               (6)
            
            
               Αντίστοιχα, πρέπει να προστεθεί ένα νέο κεφάλαιο XV στο παράρτημα VIII του κανονισμού (ΕΚ) αριθ. 1774/2002 που να καθορίζει τους υγειονομικούς όρους για τη διάθεση στην αγορά, συμπεριλαμβανομένης της εισαγωγής κεράτων και προϊόντων κεράτων, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για την παραγωγή οργανικών λιπασμάτων ή βελτιωτικών εδάφους.
            
         
               (7)
            
            
               Το παράρτημα X του κανονισμού (ΕΚ) αριθ. 1774/2002, όπως τροποποιήθηκε με τον κανονισμό (ΕΚ) αριθ. 437/2008 της Επιτροπής (5), ορίζει ένα ενιαίο υπόδειγμα υγειονομικού πιστοποιητικού για γάλα και προϊόντα με βάση το γάλα που δεν προορίζονται για κατανάλωση από τον άνθρωπο καταγωγής τρίτων χωρών για αποστολή στην Ένωση ή για διαμετακόμιση μέσω της Ένωσης. Το κεφάλαιο V του παραρτήματος VII του κανονισμού (ΕΚ) αριθ. 1774/2002 καθορίζει τις ειδικές απαιτήσεις για τη διάθεση στην αγορά και την εισαγωγή γάλακτος, προϊόντων με βάση το γάλα και πρωτογάλατος. Το σημείο 3 του τμήματος Α και το σημείο 1.5 του τμήματος Β του εν λόγω κεφαλαίου ορίζουν τις απαιτήσεις για τον ορό γάλακτος που πρέπει να παρέχεται σε ζωικά είδη τα οποία είναι ευπαθή στον αφθώδη πυρετό. Το υπόδειγμα υγειονομικού πιστοποιητικού για την εισαγωγή γάλακτος και προϊόντων με βάση το γάλα που δεν προορίζονται για κατανάλωση από τον άνθρωπο καθορίζεται στο κεφάλαιο 2 του παραρτήματος Χ του κανονισμού (ΕΚ) αριθ. 1774/2002. Οι απαιτήσεις για τον ορό γάλακτος που ορίζονται στο εν λόγω υπόδειγμα πιστοποιητικού είναι αυστηρότερες από τις αντίστοιχες απαιτήσεις για τον ορό γάλακτος στο ενδοενωσιακό εμπόριο που ορίζονται στο κεφάλαιο V του παραρτήματος VII του εν λόγω κανονισμού. Συνεπώς, το εν λόγω υπόδειγμα πιστοποιητικού πρέπει να τροποποιηθεί έτσι ώστε οι απαιτήσεις για την εισαγωγή ορού γάλακτος να μην είναι λιγότερο ευνοϊκές από εκείνες που εφαρμόζονται στην παραγωγή και στη διάθεση στην αγορά ορού γάλακτος στο ενδοενωσιακό εμπόριο. Επομένως, το υπόδειγμα πιστοποιητικού στο κεφάλαιο 2 του παραρτήματος X του κανονισμού (ΕΚ) αριθ. 1774/2002 πρέπει να τροποποιηθεί αναλόγως.
            
         
               (8)
            
            
               Το παράρτημα XI του κανονισμού (ΕΚ) αριθ. 1774/2002 παραθέτει καταλόγους τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ορισμένων ζωικών υποπροϊόντων που δεν προορίζονται για κατανάλωση από τον άνθρωπο με παραπομπή στην απόφαση 79/542/ΕΟΚ του Συμβουλίου (6), την απόφαση 97/296/ΕΚ της Επιτροπής (7), την απόφαση 94/85/ΕΚ της Επιτροπής (8), την απόφαση 94/984/ΕΚ της Επιτροπής (9), την απόφαση 2000/585/ΕΚ της Επιτροπής (10), την απόφαση 2000/609/ΕΚ της Επιτροπής (11), την απόφαση 2004/211/ΕΚ της Επιτροπής (12), την απόφαση 2004/438/ΕΚ της Επιτροπής (13) και την απόφαση 2006/696/ΕΚ της Επιτροπής (14). Οι εν λόγω νομοθετικές πράξεις τροποποιήθηκαν σημαντικά ή αντικαταστάθηκαν. Το παράρτημα XI πρέπει να τροποποιηθεί ώστε να λάβει υπόψη τις τροποποιήσεις που έγιναν στις εν λόγω πράξεις της Ένωσης.
            
         
               (9)
            
            
               Πρέπει να προβλεφθεί μεταβατική περίοδος μετά τη θέση σε ισχύ του παρόντος κανονισμού, έτσι ώστε να παρασχεθεί το απαραίτητο χρονικό διάστημα στους παράγοντες του κλάδου προκειμένου να συμμορφωθούν προς τους νέους κανόνες και να καταστεί δυνατή η συνέχιση εισαγωγής ζωικών υποπροϊόντων στην Κοινότητα, όπως προβλέπεται στον κανονισμό (ΕΚ) αριθ. 1774/2002, πριν από τις τροποποιήσεις που θεσπίστηκαν από τον κανονισμό αυτό.
            
         
               (10)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τα παραρτήματα VIII, Χ και ΧΙ του κανονισμού (ΕΚ) αριθ. 1774/2002 τροποποιούνται σύμφωνα με το παράρτημα του παρόντος κανονισμού.
   Άρθρο 2
   Για μεταβατική περίοδο έως τις 31 Αυγούστου 2010, τα κράτη μέλη δέχονται αποστολές γάλακτος και προϊόντων με βάση το γάλα, ορού από ιπποειδή και προϊόντα αίματος που έχουν υποστεί επεξεργασία, εκτός από εκείνα των ιπποειδών, για την παρασκευή τεχνικών προϊόντων τα οποία συνοδεύονται από υγειονομικό πιστοποιητικό συμπληρωμένο και υπογεγραμμένο σύμφωνα με τα κατάλληλα υποδείγματα πιστοποιητικών, όπως παρατίθενται στο κεφάλαιο 2, στο κεφάλαιο 4(Α) και στο κεφάλαιο 4(Δ) αντίστοιχα του παραρτήματος X του κανονισμού (ΕΚ) αριθ. 1774/2002 πριν από την ημερομηνία έναρξης ισχύος του παρόντος κανονισμού.
   Έως τις 30 Οκτωβρίου 2010, τα κράτη μέλη δέχονται τέτοιες αποστολές, εφόσον τα συνοδευτικά υγειονομικά πιστοποιητικά συμπληρώθηκαν και υπογράφηκαν πριν από την 1η Σεπτεμβρίου 2010.
   Άρθρο 3
   Ο παρών κανονισμός αρχίζει να ισχύει και εφαρμόζεται την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Ιουλίου 2010.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 273 της 10.10.2002, σ. 1.
   
      (2)  ΕΕ L 224 της 18.8.1990, σ. 42.
   
      (3)  ΕΕ L 139 της 30.4.2004, σ. 55.
   
      (4)  Η γνώμη της επιστημονικής συντονιστικής επιτροπής εκδόθηκε στη συνεδρίασή της στις 10 και 11 Ιανουαρίου 2002 και τροποποιήθηκε στη συνεδρίασή της στις 7 και 8 Νοεμβρίου 2002.
   
      (5)  ΕΕ L 132 της 22.5.2008, σ. 7.
   
      (6)  ΕΕ L 146 της 14.6.1979, σ. 15.
   
      (7)  ΕΕ L 122 της 14.5.1997, σ. 21.
   
      (8)  ΕΕ L 44 της 17.2.1994, σ. 31.
   
      (9)  ΕΕ L 378 της 31.12.1994, σ. 11.
   
      (10)  ΕΕ L 251 της 6.10.2000, σ. 1.
   
      (11)  ΕΕ L 258 της 12.10.2000, σ. 49.
   
      (12)  ΕΕ L 73 της 11.3.2004, σ. 1.
   
      (13)  ΕΕ L 154 της 30.4.2004, σ. 72.
   
      (14)  ΕΕ L 295 της 25.10.2006, σ. 1.
   
      ΠΑΡΑΡΤΗΜΑ
      Τα παραρτήματα VIII, X and XI του κανονισμού (ΕΚ) αριθ. 1774/2002 τροποποιούνται ως εξής:
      
                  1)
               
               
                  Το παράρτημα VIII τροποποιείται ως ακολούθως:
                  
                              α)
                           
                           
                              Το κεφάλαιο V αντικαθίσταται από το ακόλουθο κείμενο:
                              «ΚΕΦΑΛΑΙΟ V
                              
                                 Απαιτήσεις για αίμα και προϊόντα αίματος από ιπποειδή για τεχνικούς σκοπούς
                              
                              Α.   Διάθεση στην αγορά
                              
                              Η διάθεση στην αγορά, για τεχνικούς σκοπούς, αίματος και προϊόντων αίματος από ιπποειδή υπόκειται στους ακόλουθους όρους:
                              
                                          1.
                                       
                                       
                                          Αίμα μπορεί να διατεθεί στην αγορά υπό την προϋπόθεση ότι:
                                          
                                                      α)
                                                   
                                                   
                                                      έχει συλλεγεί από ιπποειδή τα οποία:
                                                      
                                                                  i)
                                                               
                                                               
                                                                  σε επιθεώρηση κατά την ημερομηνία συλλογής του αίματος δεν δείχνουν κλινικά σημεία καμίας από τις ασθένειες υποχρεωτικής δήλωσης που απαριθμούνται στο παράρτημα Α της οδηγίας 90/426/ΕΟΚ ούτε και από τις ασθένειες γρίπη των ιπποειδών, πιροπλάσμωση των ιπποειδών, ρινοπνευμονία των ιπποειδών και ιογενής αρτηρίτιδα των ίππων, που απαριθμούνται στο σημείο 4 του άρθρου 1.2.3. του Κώδικα υγείας χερσαίων ζώων του Παγκόσμιου Οργανισμού για την Υγεία των Ζώων (OIE), έκδοση 2009·
                                                               
                                                            
                                                                  ii)
                                                               
                                                               
                                                                  έχουν παραμείνει για τουλάχιστον 30 ημέρες πριν από την ημερομηνία και κατά τη διάρκεια της συλλογής του αίματος σε εγκαταστάσεις που δεν υπόκεινταν σε εντολή απαγόρευσης σύμφωνα με το άρθρο 4 παράγραφος 5 της οδηγίας 90/426/ΕΟΚ ή σε περιορισμούς σύμφωνα με το άρθρο 5,
                                                               
                                                            
                                                                  iii)
                                                               
                                                               
                                                                  για τις περιόδους που ορίζονται στο άρθρο 4 παράγραφος 5 της οδηγίας 90/426/ΕΟΚ, δεν είχαν επαφή με ιπποειδή από εγκαταστάσεις που υπόκεινταν σε εντολή απαγόρευσης για λόγους υγείας των ζώων σύμφωνα με το εν λόγω άρθρο και, για τουλάχιστον 40 ημέρες πριν από την ημερομηνία και κατά τη διάρκεια της συλλογής του αίματος, δεν είχαν επαφή με ιπποειδή από κράτος μέλος ή τρίτη χώρα που δεν θεωρείται απαλλαγμένη από πανώλη των ίππων σύμφωνα με το άρθρο 5 παράγραφος 2 στοιχείο α) της εν λόγω οδηγίας·
                                                               
                                                            
                                                
                                                      β)
                                                   
                                                   
                                                      έχει συλλεγεί υπό κτηνιατρική εποπτεία είτε:
                                                      
                                                                  i)
                                                               
                                                               
                                                                  σε σφαγεία που εγκρίθηκαν σύμφωνα με τον κανονισμό (ΕΚ) αριθ. 853/2004· είτε
                                                               
                                                            
                                                                  ii)
                                                               
                                                               
                                                                  σε εγκαταστάσεις εγκεκριμένες, που έχουν λάβει αριθμό κτηνιατρικής έγκρισης και οι οποίες εποπτεύονται από την αρμόδια αρχή, με σκοπό τη συλλογή αίματος από ιπποειδή για την παραγωγή προϊόντων αίματος για τεχνικούς σκοπούς.
                                                               
                                                            
                                                
                                    
                                          2.
                                       
                                       
                                          Προϊόντα αίματος μπορούν να διατεθούν στην αγορά υπό την προϋπόθεση ότι:
                                          
                                                      α)
                                                   
                                                   
                                                      έχουν ληφθεί όλες οι προφυλάξεις για να αποφευχθεί η μόλυνση των προϊόντων αίματος από παθογόνους παράγοντες κατά τη διάρκεια της παραγωγής, της διακίνησης και της συσκευασίας·
                                                   
                                                
                                                      β)
                                                   
                                                   
                                                      τα προϊόντα αίματος έχουν παραχθεί από αίμα το οποίο:
                                                      
                                                                  i)
                                                               
                                                               
                                                                  είτε πληροί τους όρους της παραγράφου 1 στοιχείο α)· είτε
                                                               
                                                            
                                                                  ii)
                                                               
                                                               
                                                                  έχει υποβληθεί σε τουλάχιστον μία από τις ακόλουθες επεξεργασίες, ακολουθούμενη από δοκιμή αποτελεσματικότητας, για την απενεργοποίηση πιθανών υπαίτιων παθογόνων παραγόντων για πανώλη των ίππων, εγκεφαλομυελίτιδα των ιπποειδών όλων των τύπων, συμπεριλαμβανομένης της εγκεφαλομυελίτιδας των ιπποειδών τύπου Βενεζουέλας, λοιμώδη αναιμία των ιπποειδών, φυσαλιδώδη στοματίτιδα και μάλι (Burkholderia mallei):
                                                                  
                                                                              —
                                                                           
                                                                           
                                                                              θερμική επεξεργασία σε θερμοκρασία 65 °C για τουλάχιστον τρεις ώρες·
                                                                           
                                                                        
                                                                              —
                                                                           
                                                                           
                                                                              ακτινοβόληση σε 25 kGy με ακτίνες γάμμα·
                                                                           
                                                                        
                                                                              —
                                                                           
                                                                           
                                                                              μεταβολή του pH σε pH 5 επί 2 ώρες·
                                                                           
                                                                        
                                                                              —
                                                                           
                                                                           
                                                                              θερμική επεξεργασία σε τουλάχιστον 80 °C σε όλη τη μάζα τους.
                                                                           
                                                                        
                                                            
                                                
                                    
                                          3.
                                       
                                       
                                          Το αίμα και τα προϊόντα αίματος από ιπποειδή πρέπει να συσκευάζονται σε σφραγισμένους στεγανούς περιέκτες οι οποίοι:
                                          
                                                      α)
                                                   
                                                   
                                                      φέρουν την ευκρινή επισήμανση “ΑΙΜΑ ΚΑΙ ΠΡΟΪΟΝΤΑ ΑΙΜΑΤΟΣ ΑΠΟ ΙΠΠΟΕΙΔΗ, ΝΑ ΜΗΝ ΚΑΤΑΝΑΛΩΘΟΥΝ ΑΠΟ ΑΝΘΡΩΠΟΥΣ Ή ΖΩΑ”·
                                                   
                                                
                                                      β)
                                                   
                                                   
                                                      φέρουν τον αριθμό έγκρισης της εγκατάστασης συλλογής που αναφέρεται στην παράγραφο 1 στοιχείο β).
                                                   
                                                
                                    Β.   Εισαγωγές
                              
                              Τα κράτη μέλη επιτρέπουν τις εισαγωγές για τεχνικούς σκοπούς αίματος και προϊόντων αίματος από ιπποειδή υπό τους ακόλουθους όρους:
                              
                                          1.
                                       
                                       
                                          Το αίμα πρέπει να συμμορφώνεται με τους όρους που παρατίθενται στην παράγραφο 1 στοιχείο α) του τμήματος Α και πρέπει να συλλέγεται υπό κτηνιατρική εποπτεία είτε σε:
                                          
                                                      α)
                                                   
                                                   
                                                      σφαγεία
                                                      
                                                                  i)
                                                               
                                                               
                                                                  εγκεκριμένα σύμφωνα με τον κανονισμό (ΕΚ) αριθ. 853/2004· είτε
                                                               
                                                            
                                                                  ii)
                                                               
                                                               
                                                                  εγκεκριμένα και εποπτευόμενα από την αρμόδια αρχή της τρίτης χώρας· είτε
                                                               
                                                            
                                                
                                                      β)
                                                   
                                                   
                                                      εγκαταστάσεις εγκεκριμένες, που έχουν λάβει αριθμό κτηνιατρικής έγκρισης και οι οποίες εποπτεύονται από την αρμόδια αρχή της τρίτης χώρας, με σκοπό τη συλλογή αίματος από ιπποειδή για την παραγωγή προϊόντων αίματος για τεχνικούς σκοπούς.
                                                   
                                                
                                    
                                          2.
                                       
                                       
                                          Τα προϊόντα αίματος πρέπει να συμμορφώνονται με τους όρους που παρατίθενται στην παράγραφο 2 του τμήματος Α.
                                          Επιπλέον, τα προϊόντα αίματος που αναφέρονται στην παράγραφο 2 στοιχείο β) σημείο i) του τμήματος Α πρέπει να έχουν παραχθεί από αίμα που συλλέγεται από ιπποειδή τα οποία έχουν παραμείνει για περίοδο τουλάχιστον τριών μηνών ή από τη γέννησή τους, αν είναι νεότερα των τριών μηνών, πριν από την ημερομηνία συλλογής σε εγκαταστάσεις υπό κτηνιατρική εποπτεία στην τρίτη χώρα συλλογής η οποία κατά τη διάρκεια της περιόδου αυτής και της περιόδου συλλογής του αίματος ήταν απαλλαγμένη από
                                          
                                                      α)
                                                   
                                                   
                                                      πανώλη των ίππων σύμφωνα με το άρθρο 5 παράγραφος 2 στοιχείο α) της οδηγίας 90/426/ΕΟΚ·
                                                   
                                                
                                                      β)
                                                   
                                                   
                                                      εγκεφαλομυελίτιδα των ιπποειδών τύπου Βενεζουέλας για περίοδο τουλάχιστον δύο ετών·
                                                   
                                                
                                                      γ)
                                                   
                                                   
                                                      μάλι:
                                                      
                                                                  i)
                                                               
                                                               
                                                                  για περίοδο τριών ετών· είτε
                                                               
                                                            
                                                                  ii)
                                                               
                                                               
                                                                  για περίοδο έξι μηνών κατά την οποία τα ζώα δεν παρουσίασαν κλινικά σημεία για μάλι (Burkholderia mallei) κατά τη διάρκεια της επιθεώρησης μετά τη σφαγή στο σφαγείο που αναφέρεται στην παράγραφο 1 στοιχείο α), συμπεριλαμβανομένης της προσεκτικής εξέτασης βλεννογόνων μεμβρανών από την τραχεία, τον λάρυγγα, τις ρινικές κοιλότητες και τα ιγμόρεια και τις διακλαδώσεις τους, ύστερα από διάνοιξη της κεφαλής με κάθετη τομή στο μέσο και εκτομή του ρινικού διαφράγματος·
                                                               
                                                            
                                                
                                                      δ)
                                                   
                                                   
                                                      φυσαλιδώδη στοματιτίδα για έξι μήνες.
                                                   
                                                
                                    
                                          3.
                                       
                                       
                                          Τα προϊόντα αίματος πρέπει να προέρχονται από τεχνική εγκατάσταση εγκεκριμένη από την αρμόδια αρχή της τρίτης χώρας που πληροί τους ειδικούς όρους που καθορίζονται στο άρθρο 18 του κανονισμού (ΕΚ) αριθ. 1774/2002.
                                       
                                    
                                          4.
                                       
                                       
                                          Το αίμα και τα προϊόντα αίματος πρέπει να προέρχονται από τρίτη χώρα που εμφανίζεται στον κατάλογο που αναφέρεται στα ακόλουθα μέρη του παραρτήματος XI:
                                          
                                                      α)
                                                   
                                                   
                                                      Το μέρος XIII(A) όταν το αίμα έχει συλλεγεί σύμφωνα με την παράγραφο 1 του τμήματος Α ή όταν τα προϊόντα αίματος έχουν παραχθεί σύμφωνα με την παράγραφο 2 στοιχείο β) σημείο i) του μέρους Α· είτε
                                                   
                                                
                                                      β)
                                                   
                                                   
                                                      Το μέρος XIII(B) όπου έχουν υποστεί επεξεργασία σύμφωνα με την παράγραφο 2 στοιχείο β) σημείο ii) του τμήματος A.
                                                   
                                                
                                    
                                          5.
                                       
                                       
                                          Το αίμα και τα προϊόντα αίματος συσκευάζονται και επισημαίνονται σύμφωνα με την παράγραφο 3 στοιχείο α) του τμήματος Α και συνοδεύονται από υγειονομικό πιστοποιητικό που συμμορφώνεται με το υπόδειγμα που παρατίθεται στο κεφάλαιο 4(Α) του παραρτήματος Χ, δεόντως συμπληρωμένο και υπογεγραμμένο από τον επίσημο κτηνίατρο.»
                                       
                                    
                        
                              β)
                           
                           
                              Προστίθεται το ακόλουθο κεφάλαιο XV:
                              «ΚΕΦΑΛΑΙΟ XV
                              
                                 Απαιτήσεις για τα κέρατα και τα προϊόντα με βάση τα κέρατα, εκτός από το κερατάλευρο, και για τις χηλές και τα προϊόντα με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους
                              
                              Α.   Διάθεση στην αγορά
                              
                              Η διάθεση στην αγορά κεράτων και προϊόντων με βάση τα κέρατα, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους υπόκειται στους ακόλουθους όρους:
                              
                                          1.
                                       
                                       
                                          πρέπει να προέρχονται από ζώα που:
                                          
                                                      α)
                                                   
                                                   
                                                      είτε εσφάγησαν σε σφαγείο, αφού υποβλήθηκαν σε επιθεώρηση πριν από τη σφαγή, και κρίθηκαν, βάσει αυτής της επιθεώρησης, κατάλληλα για σφαγή με σκοπό την κατανάλωση από τον άνθρωπο, σύμφωνα με την ενωσιακή νομοθεσία· είτε
                                                   
                                                
                                                      β)
                                                   
                                                   
                                                      δεν παρουσίαζαν κλινικά σημεία κάποιας ασθένειας που μπορεί να μεταδοθεί μέσω αυτού του προϊόντος σε ανθρώπους ή σε ζώα.
                                                   
                                                
                                    
                                          2.
                                       
                                       
                                          πρέπει να υποβληθούν σε θερμική επεξεργασία για μία ώρα σε θερμοκρασία τουλάχιστον 80 °C στο κέντρο μάζας·
                                       
                                    
                                          3.
                                       
                                       
                                          τα κέρατα πρέπει να έχουν αφαιρεθεί χωρίς άνοιγμα της κρανιακής κοιλότητας·
                                       
                                    
                                          4.
                                       
                                       
                                          σε κάθε στάδιο της επεξεργασίας, αποθήκευσης ή μεταφοράς, έχει ληφθεί κάθε προφύλαξη για να αποφευχθεί η αλληλομόλυνση·
                                       
                                    
                                          5.
                                       
                                       
                                          συσκευάζονται είτε σε νέα συσκευασία είτε σε περιέκτες· ή μεταφέρονται σε οχήματα ή σε εμπορευματοκιβώτια μεταφοράς χύδην φορτίου που απολυμάνθηκαν πριν από τη φόρτωση με τη χρησιμοποίηση προϊόντος εγκεκριμένου από την αρμόδια αρχή·
                                       
                                    
                                          6.
                                       
                                       
                                          η συσκευσία ή οι περιέκτες πρέπει:
                                          
                                                      α)
                                                   
                                                   
                                                      να επισημαίνουν το είδος προϊόντος (κέρατα, προϊόντα κεράτων, χηλές ή προϊόντα χηλών)·
                                                   
                                                
                                                      β)
                                                   
                                                   
                                                      να φέρουν ευκρινώς την ένδειξη «ΝΑ ΜΗΝ ΚΑΤΑΝΑΛΩΘΕΙ ΑΠΟ ΑΝΘΡΩΠΟΥΣ ΚΑΙ ΖΩΑ»·
                                                   
                                                
                                                      γ)
                                                   
                                                   
                                                      να σημειώνονται με την ονομασία και τη διεύθυνση της εγκεκριμένης τεχνικής εγκατάστασης ή αποθηκευτικής εγκατάστασης προορισμού.
                                                   
                                                
                                    Β.   Εισαγωγές
                              
                              Τα κράτη μέλη επιτρέπουν την εισαγωγή κεράτων και προϊόντων με βάση τα κέρατα, εκτός από το κερατάλευρο, και χηλών και προϊόντων με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους υπό την προϋπόθεση ότι:
                              
                                          1.
                                       
                                       
                                          προέρχονται από τρίτη χώρα η οποία αναγράφεται στον κατάλογο του μέρους XVIII του παραρτήματος XΙ·
                                       
                                    
                                          2.
                                       
                                       
                                          έχουν παραχθεί σύμφωνα με το σημείο Α του παρόντος κεφαλαίου·
                                       
                                    
                                          3.
                                       
                                       
                                          συνοδεύονται από υγειονομικό πιστοποιητικό που συμμορφώνεται με το υπόδειγμα του κεφαλαίου 18 του παραρτήματος Χ, δεόντως συμπληρωμένο και υπογεγραμμένο από τον επίσημο κτηνίατρο·
                                       
                                    
                                          4.
                                       
                                       
                                          αποστέλλονται, ύστερα από κτηνιατρικούς ελέγχους στο συνοριακό σταθμό ελέγχου στο σημείο εισόδου στην Ένωση που προβλέπεται στην οδηγία 97/78/ΕΚ και σύμφωνα με τους όρους που καθορίζονται στο άρθρο 8 παράγραφος 4 την εν λόγω οδηγίας, απευθείας σε εγκεκριμένη τεχνική εγκατάσταση ή εγκεκριμένη αποθηκευτική εγκατάσταση.»
                                       
                                    
                        
            
                  2)
               
               
                  Το παράρτημα Χ τροποποιείται ως εξής:
                  
                              α)
                           
                           
                              Το κεφάλαιο 2 αντικαθίσταται από το ακόλουθο κείμενο:
                              «ΚΕΦΑΛΑΙΟ 2
                              
                                 Υγειονομικό πιστοποιητικό
                              
                              
                                 Για γάλα και προϊόντα με βάση το γάλα που δεν προορίζονται για κατανάλωση από τον άνθρωπο, για αποστολή στην Ευρωπαϊκή Ένωση ή διαμετακόμιση μέσω (2) αυτής
                              
                              
                                 
                              
                                 
                              
                                 
                           
                        
                              β)
                           
                           
                              Το κεφάλαιο 4(Α) αντικαθίσταται από το ακόλουθο κείμενο:
                              «ΚΕΦΑΛΑΙΟ 4 ΜΕΡΟΣ Α
                              
                                 Υγειονομικό πιστοποιητικό
                              
                              
                                 Για την εισαγωγή αίματος και προϊόντων αίματος από ιπποειδή που πρόκειται να χρησιμοποιηθούν για τεχνικούς σκοπούς στην Ευρωπαϊκή Ένωση ή για τη διαμετακόμιση μέσω (2) αυτής
                              
                              
                                 
                              
                                 
                              
                                 
                              
                                 
                           
                        
                              γ)
                           
                           
                              Το κεφάλαιο 4(Δ) αντικαθίσταται από το ακόλουθο κείμενο:
                              «ΚΕΦΑΛΑΙΟ 4 ΜΕΡΟΣ Δ
                              
                                 Υγειονομικό πιστοποιητικό
                              
                              
                                 Για προϊόντα αίματος που έχουν υποβληθεί σε επεξεργασία, εκτός των προϊόντων αίματος από ιπποειδή, για την παρασκευή τεχνικών προϊόντων, που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) της Ευρωπαϊκής Ένωσης
                              
                              
                                 
                              
                                 
                              
                                 
                           
                        
                              δ)
                           
                           
                              προστίθεται το ακόλουθο κεφάλαιο 18:
                              «ΚΕΦΑΛΑΙΟ 18
                              
                                 Υγειονομικό πιστοποιητικό
                              
                              
                                 Για κέρατα και προϊόντα με βάση τα κέρατα, εκτός από το κερατάλευρο, για τις χηλές και προϊόντα με βάση τις χηλές, εκτός από το χηλάλευρο, που προορίζονται για παραγωγή οργανικών λιπασμάτων ή βελτιωτικών εδάφους που προορίζονται για αποστολή στην Ευρωπαϊκή Ένωση ή για διαμετακόμιση μέσω (2) αυτής
                              
                              
                                 
                              
                                 
                           
                        
            
                  (3)
               
               
                  Το παράρτημα XI αντικαθίσταται από το ακόλουθο:
                  
                     «ΠΑΡΑΡΤΗΜΑ XI
                     
                        Κατάλογοι τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ζωικών υποπροϊόντων που δεν προορίζονται για κατανάλωση από τον άνθρωπο
                     
                     Η εγγραφή μιας τρίτης χώρας σε έναν από τους ακόλουθους καταλόγους αποτελεί αναγκαία αλλά όχι επαρκή προϋπόθεση για την εισαγωγή των συγκεκριμένων προϊόντων από την εν λόγω τρίτη χώρα. Οι εισαγωγές πρέπει να πληρούν επίσης τις σχετικές απαιτήσεις για την υγεία των ζώων και τη δημόσια υγεία. Οι ακόλουθες περιγραφές αναφέρονται στις επικράτειες ή μέρη τους από τα οποία επιτρέπονται οι εισαγωγές ορισμένων ζωικών υποπροϊόντων, όπως δηλώνεται στο σχετικό υγειονομικό πιστοποιητικό ή δήλωση των ζώων που ορίζεται στο παράρτημα X.
                     ΜΕΡΟΣ Ι
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές γάλακτος και προϊόντων γάλακτος (υγειονομικό πιστοποιητικό του κεφαλαίου 2)
                     
                     Οι εγκεκριμένες τρίτες χώρες που αναγράφονται στο παράρτημα Ι της απόφασης 2004/438/ΕΚ (1).
                     ΜΕΡΟΣ ΙΙ
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές μεταποιημένων ζωικών πρωτεϊνών (πλην του ιχθυάλευρου) (υγειονομικό πιστοποιητικό του κεφαλαίου 1)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 (2) της Επιτροπής.
                     ΜΕΡΟΣ ΙΙΙ
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ιχθυαλεύρου και ιχθυελαίου (υγειονομικά πιστοποιητικά των κεφαλαίων 1 και 9)
                     
                     Οι τρίτες χώρες που αναγράφονται στο παράρτημα ΙΙ της απόφασης 2006/766/ΕΚ (3) της Επιτροπής.
                     ΜΕΡΟΣ IV
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές τετηγμένων λιπών (πλην του ιχθυελαίου) (υγειονομικό πιστοποιητικό του κεφαλαίου 10 σημείο Α και του κεφαλαίου 10 σημείο Β)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010.
                     ΜΕΡΟΣ V
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές προϊόντων αίματος για πρώτες ύλες ζωοτροφών (υγειονομικό πιστοποιητικό του κεφαλαίου 4 σημείο Β)
                     
                     Α.   Προϊόντα αίματος οπληφόρων ζώων
                     
                     Οι τρίτες χώρες ή τα τμήματα της επικράτειας τρίτων χωρών που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, 4787/2009/ΕΟΚ, από τις οποίες επιτρέπονται οι εισαγωγές όλων των κατηγοριών νωπών κρεάτων των αντίστοιχων ειδών.
                     Β.   Προϊόντα αίματος από άλλα είδη ζώων
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010.
                     ΜΕΡΟΣ VΙ
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ζωικών υποπροϊόντων και προϊόντων αίματος (εκτός από εκείνα των ιπποειδών) που προορίζονται για τεχνικούς σκοπούς, συμπεριλαμβανομένης της φαρμακευτικής χρήσης (υγειονομικό πιστοποιητικό του κεφαλαίου 4 μέρος Γ και του κεφαλαίου 8)
                     
                     
                                 Α.
                              
                              
                                 Προϊόντα αίματος:
                                 
                                             1.
                                          
                                          
                                             Προϊόντα αίματος οπληφόρων που δεν έχουν υποβληθεί σε επεξεργασία:
                                             Οι τρίτες χώρες ή τα τμήματα της επικράτειας τρίτων χωρών που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, από τις οποίες επιτρέπονται οι εισαγωγές όλων των ειδών κατοικίδιων οπληφόρων και μόνο για την περίοδο που αναφέρεται στις στήλες 7 και 8 του εν λόγω μέρους,
                                             
                                                         —
                                                      
                                                      
                                                         (JP) Ιαπωνία.
                                                      
                                                   
                                       
                                             2.
                                          
                                          
                                             Μη επεξεργασμένα προϊόντα πουλερικών και άλλων ειδών πτηνών:
                                             Οι τρίτες χώρες ή τα τμήματα της επικράτειας τρίτων χωρών που αναγράφονται στο μέρος 1 του παραρτήματος Ι του κανονισμού (ΕΚ) αριθ. 798/2008 της Επιτροπής (4),
                                             
                                                         —
                                                      
                                                      
                                                         (JP) Ιαπωνία.
                                                      
                                                   
                                       
                                             3.
                                          
                                          
                                             Μη επεξεργασμένα προϊόντα αίματος άλλων ζώων:
                                             Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, στο μέρος 1 του παραρτήματος I του κανονισμού (ΕΚ) αριθ. 798/2008, ή στο μέρος 1 του παραρτήματος I του κανονισμού (ΕΚ) αριθ. 119/2009 της Επιτροπής (5),
                                             
                                                         —
                                                      
                                                      
                                                         (JP) Ιαπωνία.
                                                      
                                                   
                                       
                                             4.
                                          
                                          
                                             Επεξεργασμένα προϊόντα αίματος από κάθε είδος ζώων:
                                             Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, στο μέρος 1 του παραρτήματος I του κανονισμού (ΕΚ) αριθ. 798/2008, ή στο μέρος 1 του παραρτήματος I του κανονισμού (ΕΚ) αριθ. 119/2009 της Επιτροπής,
                                             
                                                         —
                                                      
                                                      
                                                         (JP) Ιαπωνία.
                                                      
                                                   
                                       
                           
                                 Β.
                              
                              
                                 Ζωικά υποπροϊόντα για φαρμακευτική χρήση:
                                 Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού ΕΕ αριθ 206/2010, στο μέρος 1 του παραρτήματος I του κανονισμού (ΕΚ) αριθ. 798/2008 ή στο μέρος 1 του παραρτήματος I του κανονισμού (ΕΚ) αριθ. 119/2009 και οι ακόλουθες τρίτες χώρες:
                                 
                                             —
                                          
                                          
                                             (JP) Ιαπωνία,
                                          
                                       
                                             —
                                          
                                          
                                             (PH) Φιλιππίνες,
                                          
                                       
                                             —
                                          
                                          
                                             (TW) Ταϊβάν.
                                          
                                       
                           
                                 Γ.
                              
                              
                                 Ζωικά υποπροϊόντα που προορίζονται για άλλους τεχνικούς σκοπούς εκτός από φαρμακευτική χρήση: Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 από τις οποίες επιτρέπονται εισαγωγές της εν λόγω κατηγορίας νωπού κρέατος των αντίστοιχων ειδών, στο μέρος 1 του παραρτήματος I του κανονισμού (ΕΚ) αριθ. 798/2008 ή στο μέρος 1 του παραρτήματος I του κανονισμού (ΕΚ) αριθ. 119/2009.
                              
                           ΜΕΡΟΣ VII — ΣΗΜΕΙΟ A
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ζωικών υποπροϊόντων για την παρασκευή τροφών για ζώα συντροφιάς (υγειονομικό πιστοποιητικό κεφαλαίου 3 μέρος ΣΤ)
                     
                     
                                 Α.
                              
                              
                                 Ζωικά υποπροϊόντα που προέρχονται από ιπποειδή και βοοειδή, αιγοπρόβατα, χοίρους, συμπεριλαμβανομένων των εκτρεφόμενων και των άγριων ζώων:
                                 Οι τρίτες χώρες ή τα τμήματα της επικράτειας τρίτων χωρών που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, από τις οποίες επιτρέπονται οι εισαγωγές νωπών κρεάτων των εν λόγω ειδών ζώων για κατανάλωση από τον άνθρωπο.
                              
                           
                                 Β.
                              
                              
                                 Αμεταποίητο υλικό προέλευσης πουλερικών, συμπεριλαμβανομένων των στρουθιονιδών και των άγριων φτερωτών θηραμάτων:
                                 Οι τρίτες χώρες ή τμήματα της επικράτειας των τρίτων χωρών από όπου τα κράτη μέλη επιτρέπουν τις εισαγωγές νωπού κρέατος πουλερικών, που αναγράφονται στο μέρος 1 του παραρτήματος Ι του κανονισμού (ΕΚ) αριθ. 798/2008.
                              
                           
                                 Γ.
                              
                              
                                 Αμεταποίητο υλικό που προέρχεται από ψάρια:
                                 Οι τρίτες χώρες που αναγράφονται στο παράρτημα ΙΙ της απόφασης 2006/766/ΕΚ.
                              
                           
                                 Δ.
                              
                              
                                 Αμεταποίητο υλικό που προέρχεται από άλλα άγρια χερσαία θηλαστικά και λαγοειδή.
                                 Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 ή στο μέρος 1 του παραρτήματος I του κανονισμού (ΕΚ) αριθ. 119/2009 από τις οποίες τα κράτη μέλη επιτρέπουν τις εισαγωγές νωπού κρέατος των ίδιων ειδών.
                              
                           ΜΕΡΟΣ VII — ΣΗΜΕΙΟ Β
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές αμεταποίητων τροφών για ζώα συντροφιάς που προορίζονται να αποσταλούν στην Ευρωπαϊκή Ένωση για άμεση πώληση ή ζωικών υποπροϊόντων για να χορηγηθούν σε εκτρεφόμενα γουνοφόρα ζώα (υγειονομικό πιστοποιητικό του κεφαλαίου 3 σημείο Δ)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ της απόφασης (ΕΕ) αριθ. 206/2010 ή στο μέρος 1 του παραρτήματος I του κανονισμού (ΕΚ) αριθ. 798/2009 από τις οποίες τα κράτη μέλη επιτρέπουν τις εισαγωγές νωπού κρέατος των ίδιων ειδών και όπου επιτρέπεται μόνο το κρέας με κόκαλα.
                     Στην περίπτωση υλικών που προέρχονται από ψάρια, οι τρίτες χώρες που αναγράφονται στο παράρτημα ΙΙ της απόφασης 2006/766/ΕΚ.
                     ΜΕΡΟΣ VII — ΣΗΜΕΙΟ Γ
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές γευσιογόνων σπλάχνων με σκοπό την παρασκευή τροφών για ζώα συντροφιάς για αποστολή στην Ευρωπαϊκή Ένωση (υγειονομικό πιστοποιητικό του κεφαλαίου 3 σημείο Ε)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 ή στο μέρος 1 του παραρτήματος I του κανονισμού (ΕΚ) αριθ. 798/2009 από τις οποίες τα κράτη μέλη επιτρέπουν τις εισαγωγές νωπού κρέατος των ίδιων ειδών και όπου επιτρέπεται μόνον το κρέας με κόκαλα.
                     Στην περίπτωση γευσιογόνων σπλάχνων που προέρχονται από ψάρια, οι τρίτες χώρες που αναγράφονται στο παράρτημα ΙΙ της απόφασης 2006/766/ΕΚ.
                     ΜΕΡΟΣ VIII
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές τριχών χοίρου (υγειονομικό πιστοποιητικό του κεφαλαίου 7 σημείο Α και του κεφαλαίου 7 σημείο Β)
                     
                     
                                 Α.
                              
                              
                                 Για τις ακατέργαστες τρίχες χοίρου οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, οι οποίες ήταν απαλλαγμένες από την αφρικανική πανώλη των χοίρων κατά τους τελευταίους 12 μήνες πριν από την ημερομηνία της εισαγωγής.
                              
                           
                                 Β.
                              
                              
                                 Για τις κατεργασμένες τρίχες χοίρου οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, οι οποίες μπορεί να μην ήταν απαλλαγμένες από την αφρικανική πανώλη των χοίρων κατά τους τελευταίους 12 μήνες πριν από την ημερομηνία της εισαγωγής.
                              
                           ΜΕΡΟΣ IX
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές μεταποιημένης κόπρου και μεταποιημένων προϊόντων με βάση την κόπρο για τη βελτίωση του εδάφους (υγειονομικό πιστοποιητικό κεφαλαίου 17)
                     
                     Για τη μεταποιημένη κόπρο και τα μεταποιημένα προϊόντα με βάση την κόπρο, οι τρίτες χώρες που αναγράφονται:
                     
                                 α)
                              
                              
                                 στο μέρος 1 του παραρτήματος II του κανονισμού (ΕΕ) αριθ. 206/2010·
                              
                           
                                 β)
                              
                              
                                 στο παράρτημα I της απόφασης 2004/211/ΕΚ (6) της Επιτροπής· ή
                              
                           
                                 γ)
                              
                              
                                 στο μέρος 1 του παραρτήματος I του κανονισμού (ΕΚ) αριθ. 798/2008.
                              
                           ΜΕΡΟΣ X
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές τροφών για ζώα συντροφιάς και δερμάτινων κοκάλων για σκύλους (υγειονομικό πιστοποιητικό του κεφαλαίου 3 σημείο A, του κεφαλαίου 3 σημείο B και του κεφαλαίου 3 σημείο Γ)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 του Συμβουλίου και οι ακόλουθες τρίτες χώρες:
                     
                                 —
                              
                              
                                 (JP) Ιαπωνία
                              
                           
                                 —
                              
                              
                                 (EC) Ισημερινός (7)
                                 
                              
                           
                                 —
                              
                              
                                 (LK) Σρι Λάνκα (8),
                              
                           
                                 —
                              
                              
                                 (TW) Ταϊβάν (9).
                              
                           ΜΕΡΟΣ XI
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές ζελατίνης, υδρολυμένων πρωτεϊνών, κολλαγόνου, όξινου φωσφορικού ασβεστίου και φωσφορικού ασβεστίου (υγειονομικό πιστοποιητικό των κεφαλαίων 11 και 12)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 και οι ακόλουθες τρίτες χώρες:
                     
                                 —
                              
                              
                                 (KR) Νότια Κορέα (10)
                                 
                              
                           
                                 —
                              
                              
                                 (MY) Μαλαισία (10)
                                 
                              
                           
                                 —
                              
                              
                                 (PK) Πακιστάν (10)
                                 
                              
                           
                                 —
                              
                              
                                 (TW) Ταϊβάν (10).
                              
                           ΜΕΡΟΣ XII
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές μελισσοκομικών προϊόντων (υγειονομικό πιστοποιητικό του κεφαλαίου 13)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010.
                     ΜΕΡΟΣ XIII
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές αίματος και προϊόντων αίματος ιπποειδών (υγειονομικό πιστοποιητικό του κεφαλαίου 4 σημείο Α)
                     
                     
                                 Α.
                              
                              
                                 Αίμα και προϊόντα αίματος που δεν έχουν υποβληθεί σε επεξεργασία: Οι τρίτες χώρες ή οι περιοχές της επικράτειας τρίτων χωρών που αναγράφονται στο παράρτημα Ι της απόφασης 2004/211/ΕΚ, από τις οποίες τα κράτη μέλη επιτρέπουν τις εισαγωγές ίππων για αναπαραγωγή και κρεατοπαραγωγή.
                              
                           
                                 Β.
                              
                              
                                 Επεξεργασμένα προϊόντα αίματος: Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος κατοικίδιων ιπποειδών.
                              
                           ΜΕΡΟΣ XIV
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές δορών και δερμάτων οπληφόρων (υγειονομικό πιστοποιητικό του κεφαλαίου 5 σημείο A, του κεφαλαίου 5 σημείο B και του κεφαλαίου 5 σημείο Γ)
                     
                     
                                 Α.
                              
                              
                                 Για νωπές ή διατηρημένες σε ψύξη δορές και δέρματα οπληφόρων, οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010, από τις οποίες τα κράτη μέλη επιτρέπουν τις εισαγωγές νωπού κρέατος των αντίστοιχων ειδών.
                              
                           
                                 Β.
                              
                              
                                 Για κατεργασμένες δορές και δέρματα οπληφόρων, οι τρίτες χώρες ή τμήματα της επικράτειας τρίτων χωρών που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010.
                              
                           
                                 Γ.
                              
                              
                                 Για την αποστολή στην Ευρωπαϊκή Ένωση κατεργασμένων δορών και δερμάτων μηρυκαστικών ζώων, τα οποία έχουν κρατηθεί χωριστά επί 21 ημέρες ή θα μεταφέρονται επί 21 ημέρες χωρίς διακοπή πριν από την εισαγωγή τους, οποιαδήποτε τρίτη χώρα.
                              
                           ΜΕΡΟΣ XV
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές κυνηγετικών τροπαίων (υγειονομικό πιστοποιητικό του κεφαλαίου 6 σημείο Α και του κεφαλαίου 6 σημείο Β)
                     
                     
                                 Α.
                              
                              
                                 Για επεξεργασμένα κυνηγετικά τρόπαια πτηνών και οπληφόρων που αποτελούνται αποκλειστικά από οστά, κέρατα, οπλές, νύχια, ελαφοκέρατα, δόντια, δορές ή δέρματα, οποιαδήποτε τρίτη χώρα.
                              
                           
                                 Β.
                              
                              
                                 Για μη επεξεργασμένα κυνηγετικά τρόπαια πτηνών τα οποία αποτελούνται από ολόκληρα μέρη, οι τρίτες χώρες που αναγράφονται στο μέρος 1 παράρτημα Ι του κανονισμού (ΕΚ) No 798/2008, από τις οποίες τα κράτη μέλη επιτρέπουν τις εισαγωγές νωπού κρέατος πουλερικών, και οι ακόλουθες χώρες:
                                 
                                             —
                                          
                                          
                                             (GL) Γροιλανδία
                                          
                                       
                                             —
                                          
                                          
                                             (TN) Τυνησία.
                                          
                                       
                           
                                 Γ.
                              
                              
                                 Για μη επεξεργασμένα κυνηγετικά τρόπαια οπληφόρων τα οποία αποτελούνται από ολόκληρα μέρη, οι τρίτες χώρες που αναγράφονται στις κατάλληλες στήλες για νωπό κρέας οπληφόρων στο μέρος 1 του παραρτήματος ΙΙ του κανονισμού (ΕΕ) αριθ. 206/2010, συμπεριλαμβανομένων των τυχόν περιορισμών που καθορίζονται στη στήλη με τις ειδικές παρατηρήσεις για το νωπό κρέας.
                              
                           ΜΕΡΟΣ XVI
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές προϊόντων αυγών που δεν προορίζονται για ανθρώπινη κατανάλωση, τα οποία θα μπορούσαν να χρησιμοποιηθούν ως υλικά ζωοτροφών (υγειονομικό πιστοποιητικό του κεφαλαίου 15)
                     
                     Οι τρίτες χώρες που αναγράφονται στο μέρος 1 του παραρτήματος ΙΙ του κανονισμού (ΕΕ) αριθ. 206/2010 και οι τρίτες χώρες ή τμήματα της επικράτειας των τρίτων χωρών από όπου τα κράτη μέλη επιτρέπουν τις εισαγωγές νωπού κρέατος πουλερικών, οι οποίες αναφέρονται στο μέρος 1 παράρτημα I του κανονισμού (ΕΚ) No 798/2008.
                     ΜΕΡΟΣ XVII
                     
                        Κατάλογος τρίτων χωρών από τις οποίες τα κράτη μέλη μπορούν να επιτρέπουν τις εισαγωγές οστών και προϊόντων με βάση τα οστά (εκτός από το οστεάλευρο), κεράτων και προϊόντων με βάση τα κέρατα (εκτός από το κερατάλευρο) και χηλών και προϊόντων με βάση τις χηλές (εκτός από το χηλάλευρο), που προορίζονται για άλλη χρήση εκτός από τη διατροφή των ζώων, τα οργανικά λιπάσματα ή τα βελτιωτικά εδάφους (δήλωση κεφαλαίου 16)
                     
                     Οποιαδήποτε τρίτη χώρα.
                     ΜΕΡΟΣ XVIII
                     
                        Κατάλογος τρίτων χωρών από τις οποίες τα κράτη μέλη επιτρέπουν την εισαγωγή κεράτων και προϊόντων με βάση τα κέρατα (εκτός από το κερατάλευρο) και χηλών και προϊόντων με βάση τις χηλές (εκτός από το χηλάλευρο), που προορίζονται για παραγωγή οργανικών λιπασμάτων ή βελτιωτικών εδάφους (υγειονομικό πιστοποιητικό κεφαλαίου 18)
                     
                     Οποιαδήποτε τρίτη χώρα.
                  
               
            
         (1)  ΕΕ L 154 της 30.4.2004, σ. 72.
      
         (2)  ΕΕ L 73 της 20.3.2010, σ. 1.
      
         (3)  ΕΕ L 320 της 18.11.2006, σ. 53.
      
         (4)  ΕΕ L 226 της 23.8.2008, σ. 1.
      
         (5)  ΕΕ L 39 της 10.2.2009, σ. 12.
      
         (6)  ΕΕ L 73 της 11.3.2004, σ. 1.
      
         (7)  Τροφή ζώων συντροφιάς προερχόμενη μόνο από ψάρια.
      
         (8)  Τα δερμάτινα κόκαλα για σκύλους παρασκευάζονται αποκλειστικά από δορές και δέρματα οπληφόρων ζώων.
      
         (9)  Μεταποιημένες τροφές αποκλειστικά για διακοσμητικά ψάρια ενυδρείου.
      
         (10)  Μόνον ζελατίνη.»